Publication: Magyar Közlöny
Issue: MK-2001-146 (Year: 2001, Number: 146)
Era: 1990-2004
Section: 3. A helyi önkormányzatok 2000. évi új címzett támogatásáról szóló 2000. évi LXXXVI. törvény 1. számú melléklete
Paragraph Index: 381

2001. évi XCV. törvény a Magyar Honvédség hivatásos és szerződéses állományú katonáinak jogállásáról* A Magyar Köztársaság területi épségének, függetlenségének, alkotmányos rendjének, valamint a lakosság és az ország anyagi javainak védelmét, illetve a nemzetközi szerződésekből eredő kollektív feladatokat ellátó Magyar Honvédség katonáitól az állam tántoríthatatlan hűséget, magas fokú készenlétet és fegyelmet, valamint bátor helytállást követel. A katonák a törvények és más jogszabályok, valamint a nemzetközi jog előírásainak megfelelően, a Magyar Honvédség feladataihoz igazodó szakmai ismeretek birtokában sajátos közszolgálatot teljesítenek. Az Országgyűlés — elismerve a katonai szolgálattal járó legnagyobb áldozatvállalást és az azzal arányban álló erkölcsi és anyagi megbecsülés indokoltságát — a Magyar Honvédség hivatásos és szerződéses állományú katonáinak jogállásáról a következő törvényt alkotja: I. Fejezet ALAPVET Ő RENDELKEZÉSEK A törvény hatálya

Source: https://magyarkozlony.hu/hivatalos-lapok/d2f8f03461793710b8a882fcb4a3c079da199815/dokumentumok/8044ae6f9075697058bdb6035dcb29ac62fd8f72/letoltes